27 Augustus 2018 15:02
Netwerk24 se lesers beoordeel die Bokke ná hul vertoning in Saterdag se tweede Rugbykampioenskaptoets teen Argentinië in Mendoza. Elke speler kry 'n punt uit 10.
Lesers sê: 3.2/10
Netwerk24 sê: 3/10
Dit was loshande sy swakste toets van die jaar. Vermy onverklaarbaar kontak vir 'n groot gedeelte van die toets. Sukkel soos sy spanmaats op die verdediging. 'n Toets wat hy wil vergeet.
Lesers sê: 3.9/10
Netwerk24 sê: 5/10
Hy verlaat die veld vroeg in die eerste helfte weens 'n besering. Toon durf op die aanval in die minder as 15 minute wat hy op die veld was. Bring in die tydperk sy kant op die verdediging.
Lesers sê: 2.5/10
Hy kon nie voortbou op sy bevredigende vertoning in Durban nie. Is tans net 'n skakel tussen die binnesenter en die vleuels. Kan nie veilig voel oor sy plek in die Bok-beginspan nie.
Lesers sê: 4.6/10
Kry 'n aantal groot duikslae in. Val sterk aan en wen dikwels baie meters veld wanneer hy ore plattrek. Hy doen genoeg om verdere kanse in die beginspan te verdien.
Lesers sê: 3.7/10
Netwerk24 sê: 4/10
Die Poemas gun hom min ruimte op die aanval. As aanvaller is hy van toetsgehalte, maar moet nog as verdediger oortuig. Wys met tye sy gebrek aan ervaring soos met 'n swak lugskop.
Lesers sê: 3.5/10
Speel sonder enige selfvertroue nadat hy vroeg in toets 'n maklike strafdoel verbrou. Neem nie beheer oor sake nie. Is 'n veel beter speler as sy middelmatige spel. Vaar beter in tweede helfte.
Lesers sê: 5/10
Toe sy spanmaats se koppe begin hang het, was hy die een wat probeer vuur stook het. Sy taktiese skoppe was nie so akkuraat soos in Junie se toetse teen die Engelse nie. 'n Bevredigende vertoning.
Lesers sê: 4.4/10
al goed terug om die hangskoppe te ontvang. Is goeie skakel tussen voor- en agterspelers. Bring sy kant op die verdediging. Het egter nie 'n groot invloed by die afbreekpunte nie.
Lesers sê: 4.2/10
Vaar goed as baldraer in sy nuwe rol as 'n seweflank. Verdwyn steeds met tye op die verdediging en wanneer sake warm raak. Werk nie hard genoeg met sy spel by die afbreekpunte nie.
Lesers sê: 2.7/10
Hy het ongelukkig 'n tree of twee te stadig vir toetsrugby geword. Het weinig invloed by die afbreekpunte. Maak minstens twee groot blapse op die verdediging wat die Bokke punte kos.
Lesers sê: 4.7/10
Dit gaan beter met hom in die lynstane. Sy hoë werkverrigting is weer 'n kenmerk van sy spel. Sal egter moet uithaal as hy Pieter-Steph du Toit vir veel langer uit die beginspan wil hou.
Lesers sê: 3.1/10
Hyself sal ontevrede met sy dissipline en veral daardie geelkaart wees. Dit het gelyk of sy batterye pap was ná sy vyfstervertoning in Durban. Word reeds ná 46 minute se spel vervang.
Lesers sê: 3.3/10
Werk aanvanklik hard in die vastelos as 'n baldraer en verdediger. Sal soos sy spanmaats egter nie tevrede met die Bokke se skrumwerk wees nie. Sak vroeg uit en lyk moeg.
Beleef 'n stil dag op kantoor volgens sy eie hoë standaarde. Dit lyk of sy swak lynstaaningooie in Durban sy selfvertroue nadelig beïnvloed het. Het verbasend min invloed by die afbreekpunte.
Kry onverwags swaar in die skrums. Hy was 'n skaduwee van die speler wat as baldraer en verdediger sewe dae vantevore goed in Durban gevaar het. Stel teleur met sy werkverrigting.